Պիջոտտո

Պիջոտտո (), առաջին սերնդի նորմալ տեսակի թռչող պոկեմոն, որը պոկեմոնների ազգային ցանկում (հավաքագրված է պոկեդեքսում) հաշվառված է #017 կարգաթվի ներքո։ Համարվում է «Պոկեմոն» ապրանքանիշի մանգայի և անիմեի կերպար։ Պիջոտտոն սովորական ջրարծիվ է, որն աչքի է ընկնում իր թևերի բացվածքով և գլխամասի արքայական փետուրներով։ Հանդիպում է խոնավ բնակավայրերում և բաց անտառային տարածություններում։ Պիջոտտոն հայտնի է որպես Էշ Կետչումի առաջին պոկեմոններից մեկը։

Պիջոտտոն պոկեմոնի զարգացման միջին աստիճանն է։ Պիջին զարգանալով դառնում է Պիջոտտո, իսկ վերջինս էլ իր հերթին փոխակերպվում է Պիջոտի։ Մեգա քարի ներգործությամբ Պիջոտը ստանում է յուրահատուկ կարգավիճակ՝ «մեգա Պիջոտ»։ Էվոլյուցիայի ընթացքում հատկությունները մեծապես չեն փոխվում։

Նկարագրություն 
Պիջոտտոն սովորական ջրարծիվ է (Pandian haliaetus): Արտաքինից մարմինը պատված է շագանակագույն փետրածածկով, իսկ դիմային հատվածն ունի կրեմագույն գունավորում։ Միևնույն գուներանգն առկա է նաև թևերին և ստորին վերջույթներին։ Գլխի վրա Պիջոտտոն ունի դեղնակարմրավուն փետուրներ, իսկ աչքերի կողքին՝ սև անկյունային նշաններ։ Թռչունն ունի ցախավելանման պոչ՝ կարմիր և դեղին փետուրներով։ Կառուցվածքային գլխավոր մաերից է նաև հզոր և սրածայր ճանկերը, որով վերջինս ճանկում է թիրախին։

Պիջոտտոն բավականին հզոր թռչուն է։ Ունի զարմանահրաշ տեսողություն, որի շնորհիվ վերջինս կարողանում է մի քանի կիլոմետր հեռավորությունից որսալ իր թիրախին։ Պիջոտտոյի համար որպես զոհ ծառայում են հիմնականում երկու պոկեմոններ՝ Մաջիկարպն ու Էքսեգյուտը։ Ըստ «Պոկեմոն» անիմեի՝ Պիջոտտոն սնվում է նաև փոքրիկ Կատերպիներով (կանաչ թրթուռներ)։ Պիջոտտոյի տեսողությունը տարածվում է մինչև 60 կմ, որի շնորհիվ վերջինս կարղանում է պաշտպանել իր բույնը այլ անտառային պոկեմոնների հարձակումներից։

Պիջոտտոն արագաշարժ թռչուն է։ Համարվում առաջին սերնդի ամենաարագ պոկեմոններից մեկը։ Արագությունը ընկած է Պիջոտտոյի աբիլիթիների հիմքում, որը գնահատվում է 71%։ Հանդես է գալիս երկու սեռերով՝ իգական և արական։ Քաշը՝ 30 կգ, իսկ մարմնի երկարությունը՝ 110 սմ։

Հմտություններ 
Պիջոտտոն ունի երկու հիմնական տեխնիկական հնարքներ՝ աբիլիթիներ։ Դրանք հիմնականում կապված են թռչուն-պոկեմոնի չափազանց արագաշարժության, թևերի հզորության և հզոր տեսողության հետ։

 «Ուշադիր աչք»՝ Պիջոտոյի առաջին աբիլիթին։ Այս հնարքի հիմքում ընկած է բարձր թռիչքի վայրից թիրախին որսալն ու թափ հավաքելով զառիվայր սլանալով հակառակորդին հուժկու հարված հասցնելը։ «Ուշադիր աչք» աբիլիթիի իրականացման ժամանակ Պիջոտոյին օգնում է թևերի սլացիկությունն ու հզոր տեսողությունը։ Թափքի ժամանակ Պիջոտոն կարող է հակառակորդին նետել տասնմյակ մետր հեռվարության վրա։ Աբիլիթիի ռիսկերն են թափքի ժամանակ ուղղության դժվար փոփոխելիությունն ու կանգառի դժվարությունը։ Աբիլիթիի շրջանակներում Պիջոտոն հաճախ հանչում է հակառակորդներին և նետում մի կողմ։
 «Խառնած ոտքեր»՝ Պիջոտոյի երկրորդ աբիլիթին։ Որպես կանոն, սա համարվում է Պիջոտտոյի ավարտական հարվաձը, որը հասցնում է այն պարագայում, երբ հակառակորդ պոկեմոնը մոտ է պարտության։ Աբիլիթիի էությունն այն է, որ Պիջոտտոն արագընթաց կերպով վերցնելով զոհին բարձրացնում է տիեզերք և բաց թողնում վերջինիս։

Անիմեում

Էշ Կետչումի Պիջոտտո 
Էշ Կետչումը Պիջոտտոյին որսում է «Պոկեմոն» անիմեի «Ինդիգոների լիգա» եթերաշրջանի երրորդ թողարկման («Էշը որսում է պոկեմոն») ընթացքում։ Այդ օրվանից ի վեր Պիջոտտոն դառնալով Էշի առաջին պոկեմոններից մեկը, կարևոր դերակատարություն է ունենում վերջինիս հաջողություններում։

Նա մասնակցում է թիմ Ռոքեթի, Բրուքի և Միսթիի դեմ մրցություններին և նույնիսկ ծակում Մյութուի պարաշյուտը։ Այնուամենայնիվ, Պիջոտտոն և Տաուրոսը միակ պոկեմոններն են, որոնք չեն մասնակցել «Indigo Plateau Conference»-ին և չեն կռվել Էշի թիկունքում։ Երկրորդ եթերաշրջանի սկզբում Պիջոտտոն մարտի ժամանակ զարգանում է՝ դառնալով Պիջոտ։

Էշի պոկեդեքսը Պիջոտտոյի մասին հաղորդում է հետևյալ տեղեկատվությունը․

Մանգայում 
Էշի Պիջոտտոն և առհասարակ Պիջոտտոն «Պոկեմոն» ապրանքանիշի մանգայի սերիաներում առաջին անգամ հայտնվել է «Պիկաչուի էլեկտրական պատմությունը» թողարկման ընթացքում։ Այդ սերիայում Էշ Կետչումը որսում է պոկեմոնին և Պիջոտտոն դառնում է Էշի թվով չորրորդ պոկեմոնը։ Մի քանի թողարկում անց Էշը Պիջոտտոյին կանչում է Միսթիի Սթար միի դեմ կռվելու համար, սակայն պոկեգունդը վար է ընկնում դատարկ՝ գրառումով․ «Ես հաղթե՜լ եմ, չմոռանաս գրել»։ Դրանից հետո Պիջոտտոն այլևս չի հայտնվում մանգայի սերիաներում և հավանաբար լքում է Էշի խումբը։

Մանգայում Պիջոտտոյի մեկ այլ հայտնի պոկեմարզիչ է Ֆալկները՝ Վիոլետ քաղաքից։ Ֆալկները առհասարակ վարժեցնում էր թռչող պոկեմոնների։ Մանգայում Պիջոտտո ունեցող այլ նշանավոր պոկեմարզիչներից են Գոլդը և Տակաշին։

Ծանոթագրություններ 

Նորմալ պոկեմոններ
Թռչող տեսակի պոկեմոններ